Kubotshwa Elinye Njalo Ilunga leMDC eMutare
Ibandla leli lithi esigabeni seManicaland yikho okukhanya kulodubo lokubotshwa kwenkokheli yalo
Unobhala wezomvikela kucele leMDC elikhokhelwa nguMnu.Morgan Tsvangirai esigabeni seManicaland, uMnu. Jack Robert Saunyama ubotshiwelamuhla esetheswa icala lokubangela udlakela. Ibandla leli lithi amalunga alo,esigabeni lesi ancintisa kukhetho lokudinga amalunga edale lephalamendeasedlela evalweni ngoba ekhanya esebotshwa kungelazizatho. Esinyeisiphathamandla salelibandla esigabeni lesi, uMnu. Mathew Makuyana sigwetshelweukuhlala entilongweni okweminyaka ethoba munwe munye. Icala lokwebaumakhalekhukwini eletheswa omela inkulumane edaleni lephalamende njaloengumsekeli kamphathintambo wezabakhulayo, uMnu. Thamsanqa Mahlanguebelikhangelelwe ukuhlaziywa emthethwandaba lidluliselwe kusasa. UMahlangu,ongumgcinisihlalo wabasakhulayo kucele leMDC elikhokhelwa nguMnu. Morgan Tsvangirai,wetheswa icala lokutshontsha umakhalekhukhwini kamnu. Joseph Chinotimba,umkhokheli wabalwa impi yenkululeko. Amantombazana amabili etheswa icala linyelomahlangu lawo akhangelelwe ukulethwa emthethwandaba kusasa. Ingcwethikwezemithetho njalo eligqwetha elilodumo, uMnu. Job Sibanda utshele iStudio 7ukuthi njengoba uMahlangu engumuntu ohloniphekayo njalo esazakalabekungamelanga avalelwe esitokisini icala lingakathoniswa ngoba abavalelwayongabalakho ukubaleka icala lingakathoniswa. Ingcwethi ezicubungula ezombusazwezithi kukhanya injongo yokubotshwa kukaMahlangu lanxa engaba lecala,kuyikumyangisa kuphela. UMahlangu ubotshwe emhlanganweni owawugcwele abantungolwesibili. USibanda utshele uChris Gande weStudio 7 ukuthi amapholisaalamandla okuzikhethela ukuthi avalele umuntu kumbe hatshi laloba elesikhundlaemphakathini.